ပေါင်းရှစ်ယောက် ကောက်စိုက်သူ

မေးခွန်း: ပေါင်းရှစ်ယောက်ကောက်စိုက်သူ ကဗျာကိုဖတ်ပြီး သင့်စိတ်တွင် မည်သို့ဖြစ်ပေါ်ခံစားရသည်ကို
သင့်စကားဖြင့် ရေးပါ။
အဖြေ: ပေါင်းရှစ်ယောက် ကောက်စိုက်သူကဗျာသည် မောင်းထောင် ဦးကျော်လှ၏ သံချိုကဗျာတစ်ပုဒ် ဖြစ်ပါသည်။
ကုန်းဘောင်ခေတ်နှောင်းနှင့် ကိုလိုနီခေတ်ဦးတွင် ရေးဖွဲ့ထားသည့် ကဗျာဖြစ်ပါသည်။ ကောက်စိုက်သူရှစ်ယောက်တို့၏
မြင့်မြတ်သောအလှူနှင့် အလှူပြုပြီး ရရှိလာမည့်ဒါနကုသိုလ် အကျိုးကျေးဇူးအတွက် စိတ်ကူးယဉ်ပုံကို သီကုံးရေးစပ်
ထားခြင်းဖြစ်သည်။ ကျေးလက်နေကောက်စိုက်သမလေးတို့၏ ဆင်းရဲသောဘဝနှင့် စိတ်စေတနာကို ဤကဗျာ၌
တွေ့နိုင်ပါသည်။
မောင်းထောင်ရွာ၏ အရှေ့မြောက်အရပ် မြင့်မြတ်သောအရပ်ဒေသတွင် ကုသိုလ်ကံချင်း ညီညွတ်အပ်စပ်ကာ
လုပ်ဖော်ကိုင်ဖက် ကောက်စိုက်သမလေးရှစ်ယောက်တို့သည် ကောက်စိုက်ရာတွင် အများကလက်မြှောက်အရှုံးပေး
ဆလံမြှောက်ရလောက်အောင် ထူးချွန်ကြသည့်အရွယ်ကောင်လေးများ ဖြစ်ကြပါသည်။
ကောက်စိုက်သမရှစ်ယောက်တို့သည် ဘုရားတွင် ဝတ်တက်စဉ် ဘုရားရှိခိုး၊ ပရိတ်၊ ပဋ္ဌာန်း ရွတ်ဆိုပူဇော်
အပြီးတွင် ကြေးစည်တီးရန်အတွက် ကြေးစည်လှူချင်သည့်ဆန္ဒဖြင့် မိမိတို့၏ချွေးနှဲစာကို တစ်မိုးတွင်းလုံး စုဆောင်းခဲ့
ကြပါသည်။ ထိုသို့ စုဆောင်းခဲ့ကြပါသော်လည်း ငွေကြေးမလုံလောက်သောကြောင့် အလှူခံရသည်ဖြစ်ရာ အလှူ
ခံရာတွင် ဤသံချိုကို သီဆိုခဲ့ကြပါသည်။ မကြီးနှင့် မမယ်တိုးတို့က ဦးဆောင်၍ ဤသံချိုကဗျာကိုဆိုကာ အလှူခံ
ထွက်ခဲ့ကြပြီး ရလာသောကြေးငွေတို့ကို ကိုယ်ပိုင်မယူကြဘဲ ကြေးစည်လှူရန် ရည်ရွယ်ကြပါသည်။
ကဿပဘုရားရှင်လက်ထက်တော်အခါက ပုဏ္ဏားတစ်ဦး၏အိမ်မှ ဗီရဏီမည်သော ကျွန်မသည် မိမိသခင်
ကိုယ်စား သံဃာတော်ရှစ်ပါးကို မငြိုမငြင် ဆွမ်းလုပ်ကျွေးဖူး၏။ သေသောအခါ ထိုကောင်းမှုကြောင့် နတ်ပြည် ၌
အလွန်ချောမောလှပသည့် ဗီရဏီနတ်သမီး ဖြစ်လေသည်။ ထိုနတ်သမီးကဲ့သို့ပင် မိတ်ဆွေသူငယ်ချင်း ကောက်စိုက်သမ


ရှစ်ဦးတို့သည်လည်း ဘုံဗိမာန်ပြာသာဒ်ကြီးတွေနှင့် နေကြရသော နတ်သမီးတွေဖြစ်ကြစေရန်အတွက် ကြေးစည်လှူကာ
ရေစက်သွန်းချကြပါသည်။ စေတနာ သဒ္ဓါတရားထက်သန်ကြသည့် ကုသိုလ်သွေးတွေတူကြသဖြင့် စိတ်ကူးမိကြခြင်း
ဖြစ်ပါသည်။
ဒေါက်တာ ခင်ဆန်းဦး ကို ဒွါဒသမတန်း မြန်မာစာလမ်းညွှန်
ဤကုသိုလ်အလှူပြုရခြင်းကြောင့် တာဝတိံသာနတ်ပြည်ရှိ သိကြားမင်းစံရာ သုဒဿနာသို့ ရောက်သွား
ကြပါက မျက်စိနောက်လောက်အောင် ပျော်ကြပေမည်။ ယခုဘဝမှာ ပင်ပန်းစွာကောက်စိုက်ကြရသလို မကုန်း
ကြရတော့ပေ၊ တာဝတိံသာနတ်ပြည်ဓလေ့ထုံးစံအတိုင်း မိန်းမပျိုလေးတို့မှာ သိမ်မွေ့စွာ နေနိုင်ကြပေပြီ။
အာသာဝတီ နွယ်နီနတ်ပန်းတွေကိုလည်း ပန်ဆင်နိုင်ကြပေပြီ။ စိန်ဘီး၊ စိန်ဆံပတ်တွေကို . ထိန်ထိန်ညီးအောင်
ဝတ်ဆင်နိုင်ကြပေမည်။ စိန်နားကပ် စိန်ရတနာတွေနှင့် တစ်ကိုယ်လုံး လျှမ်းလျှမ်းတောက်အောင် ဝတ်နိုင်ကြပေပြီ။
ရွှေနံ့သာတွေကိုလည်း ချေကာ လိမ်းကာဖြင့် အဖိုးထိုက်တန်သည့် ဇာချည်ပိုးထည်တို့ကိုလည်း ဝတ်ဆင်ကြရပေလိမ့်မည်။
သားမွေးဖြင့် ရက်လုပ်ထားသော ကမ္ဗလာကော်ဇောအခင်းပေါ်မှာ အေးချမ်းစွာ နေထိုင်ကြရပေမည်။ မိမိတို့ဘဝ
ငြိမ်းချမ်းပျော်ရွှင်စွာ ကာလရှည်ကြာနေကြရပေမည် ဟူ၍ ကောက်စိုက်သမရှစ်ဦးတို့မှာ အလှူ၏အကျိုးဆက်ကို
မျှော်တွေးကာ စိတ်ကူးယဉ်မိကြလေသည်။
ကောက်စိုက်သမရှစ်ယောက်တို့မှာ ဘဝအခြေအနေမလှသဖြင့် ကောက်စိုက်သမလေးများအဖြစ် ဘဝကို
ရုန်းကန်နေကြရပေသည်။ ရှေးဘဝကုသိုလ်ကံချင်း ညီညွတ်အပ်စပ်ကြသဖြင့် မောင်းထောင်ရွာတွင် ကောက်စိုက်ဖော်
သူငယ်ချင်းများ ဖြစ်လာကြပေသည်။ မိုးထဲရေထဲမှာ ကုန်းရုန်းကာ ကောက်စိုက်ကြရသော် လည်း ကြိုးစားလုပ်ကိုင်
ကြသဖြင့် သူတို့ကို အများက လက်မြှောက်အရှုံးပေး၊ ဆလံမြှောက်ရသည်အထိ ထူးချွန်ကြသူလေးများ ဖြစ်ကြပေ
သည်။ ကောက်စိုက်ကျွမ်းကျင်သူလေးများဖြစ်ကြသည့် ကောက်စိုက်သမရှစ်ဦးကို ချစ်ခင်လေးစားစိတ်များ ဖြစ်ပေါ်
လာစေပါသည်။
ကောက်စိုက်သမလေးများမှာ လုပ်ငန်းခွင်ထူးချွန်သကဲ့သို့ စိတ်ဓာတ်လည်း ထူးချွန်ကြပါသည်။ ရတနာ
သုံးပါးကို ကြည်ညိုလေးစားကြပါသည်။ ဘုရားရှိခိုးဝတ်တက်သည့်အခါ ကြေးစည်ထုရန် ကြေးစည်မရှိသဖြင့်
ကြေးစည်ဝယ်လှူရန် စိတ်ကူးလည်း တူကြပါသည်။ စေတနာသဒ္ဓါတရားသွေးတူကြသဖြင့် ကြေးစည်လှူရန်
ပိုက်ဆံစုကြသော်လည်း မပြည့်နိုင်သဖြင့် မကြီးတို့၊ မယ်တိုးတို့ကဦးဆောင်ကာ အလှူခံထွက်ခြင်းဖြင့် ကြေးစည်
လှူနိုင်ခဲ့ပေသည်။ ကြေးစည်ထုကာ ဘုရားဝတ်တက်နိုင်ပေသည်။ ဘုရား တရားကိုးကွယ် ကြည်ညိုစိတ်လေးကိုလည်း
လေးစားမြတ်နိုးစိတ် ဖြစ်ပေါ်လာပါသည်။
ယခုဘဝမှာ ဆင်းရဲပင်ပန်းကြသော်လည်း ကြေးစည်အလှူကုသိုလ်ကောင်းမှုကြောင့် နောင်ဘဝတွင် “ပြည့်ဝ’
ကျွန်မလေး ဗီရဏီနတ်သမီးလေးဖြစ်သွားသကဲ့သို့ မိမိတို့သည်လည်း နတ်ပြည်မှာ နတ်သမီးလေးများဖြစ်ကာ
လှပပျော်ရွှင်စွာ နေနိုင်ကြမည်ဖြစ်ကြောင်း နောင်ဘဝအရေးကို မျှော်တွေးကာ စိတ်ကူးယဉ်နေမိပေသည်။ ငယ်ရွယ်သူ
လေးများပီပီ လှလှပပဝတ်စားချင်ကြသည်။ စိန်ရတနာတွေ ဆင်မြန်းချင်ကြသည်မှာ ငယ်ရွယ်သူမိန်းကလေးတို့၏
သဘာဝကိုလည်း ကိုယ်ချင်းစာသနားမိပါသည်။ နတ်ပြည်ရောက်သွားပါက ယခုဘဝလို ပင်ပင်ပန်းပန်း အလုပ်မလုပ်ရတော့၊
မကုန်းရတော့ဟု မိမိတို့၏ဘဝကို အားငယ်လာကာ ကဗျာဖတ်သူတို့လည်း သူတို့နှင့် ထပ်တူခံစားမိပါသည်။
တာဝတိံသာနတ်ပြည်မှ နတ်သမီးလေးများဘဝလို ပြည့်စုံပျော်ရွှင်ချင်သကဲ့သို့ ကဗျာဖတ်သူတို့လည်း ပျော်ရွှင်မှု
ခံစားရစေပါသည်။